24 навабранцы паходзяць з нямецкамоўнай і яшчэ 9 – з французскамоўнай частак Швейцарыі. Прысяга пройдзе 6 мая 2018 г. На працягу як мінімум двух бліжэйшых гадоў яны будуць несці вайсковую службу ў Ватыкане і за яго межамі, гарантуючы бяспеку Святому Айцу і яго супрацоўнікам. Францішак пажадаў, каб гэты час і гэты надзвычайны досвед паспрыялі ўмацаванню іх веры і ўзрастанню пачуцця прыналежнасці да каталіцкай супольнасці.